|  |  |  |  |  |
| --- | --- | --- | --- | --- |
| ПРЕДМЕТ: **Немачки језик** | | | | |
| УЏБЕНИК: **Prima Aktiv, за 7. разред основне школе, други страни језик, трећа година учења** | | | | ИЗДАВАЧ: **Cornelsen** |
| НАСТАВНИК**:** | | | | |
| ЧАС БРОЈ**: 13** | | ОДЕЉЕЊЕ**:** | ДАТУМ**:** | |
| Наставна тема: | Viel Erfolg! | | | |
| Наставна јединица: | Viel Erfolg! Einführung | | | |
| Тип часа: | Обрада | | | |
| Циљ часа: | Упознавање вокабулара на почетку теме Viel Erfolg! који се односи на изразе планирања у будућности. | | | |
| Очекивани исходи: | **На крају часа ученици ће бити у стању да:**   * изразе шта планирају или чему се надају у својој блиској будућности користећи „dass“ реченице * упознају значење и употребу глагола „werden“ | | | |
| Облик рада: | Фронтални, индивидуални, у пару, пленум | | | |
| Наставне методе: | Слушање, писање, дијалошка, монолошка | | | |
| Наставна средства: | Табла, уџбеник, радна свеска, свеска, мобилни телефон/таблет/рачунар | | | |
| Корелација са другим предметима: | Српски језик, енглески језик, грађанско васпитање | | | |
| **ТОК ЧАСА** | | | | |
| **Уводни део:**  (10 минута) | * Наставник најављује нову наставну јединицу за данашњи час, исписује наслов на табли (Viel Erfolg! уџбеник, стр.16, 17), саопштава циљ(еве) часа. * Пре преласка на нову наставну јединицу, ученици добијају на увид тест и резултате теста, коментар наставника на постигнут успех и објашњење код оних ученика који имају питања или примедбе. | | | |
| **Главни део:**  (30 минута) | **Активност 1:** Фотографије у вежби 1 су импулс на основу кога ученици дају своје коментаре, шта би могла бити тема ове лекције. Наставник објашњава израз „Viel Erfolg!“. Пре слушања вежбе ученици дају своје претпоставке, којим би се то занимањима особе са фотографије желеле бавити у будућности, а онда маркирају одговарајућа поља у вежби 1а. Потом читају изразе у означеном пољу вежбе 1б (семантизација). Слушају снимак и повезују, у паровима контролишу тачност. Још једном слушају снимак, наставник записује четири имена из вежбе и прозива ученике да напишу изразе испод одговарајућег имена.  **Активност 2:** 1ц - овде почиње увод у граматичку партију „dass“ реченице.  1д: У паровима попуњавају вежбу, након тога записују правило зависне реченице помоћу Denk nach! (структура: конјугирани глагол стоји на крају, субјекат следи после везника „dass“). Помоћу апликације (PagePlayer-App) могу додатно да увежбавају структуру ових реченица, граде питања на која одговарају помоћу „dass“-реченице.  **Активност 3:** Пре вежбе 2 из уџбеника, препоручљиво је урадити увежбавање структуре „dass“-реченице у радној свесци (1ц, стр. 14), а потом кроз вежбу 2 из уџбеника аутоматизују ту структуру усмено, правећи реченице према понуђеном моделу. Пошто се у вежби говори о будућности, уводи се и глагол werden.  **Активност 4:** Трећи задатак је циљни задатак – ученици научене структуре и вокабулар преносте на себе и говоре о властитим жељама везаним за посао и будућност. Ради се у паровима, али може се радити и у малим групама. На крују, ученици који желе, могу представити своје планове за будућност читавом одељењу. | | | |
| **Завршни део:**  (5 минута) | * Сумирање пређеног садржаја у пленуму, потенцијална питања ученика. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |