|  |  |  |  |  |
| --- | --- | --- | --- | --- |
| ПРЕДМЕТ: **Немачки језик** | | | | |
| УЏБЕНИК: **Prima Aktiv, за 7. разред основне школе, други страни језик, трећа година учења** | | | | ИЗДАВАЧ: **Cornelsen** |
| НАСТАВНИК**:** | | | | |
| ЧАС БРОЈ**: 61** | | ОДЕЉЕЊЕ**:** | ДАТУМ**:** | |
| Наставна тема: | Das ist mir wichtig | | | |
| Наставна јединица: | Bekannte Personen | | | |
| Тип часа: | Обрада | | | |
| Циљ часа: | Упознавање нових комуникативних и граматичких структура у квиру теме „Представљање особе“. | | | |
| Очекивани исходи: | **На крају часа ученици ће бити у стању да:**   * примене знање редних бројева и придевске деклинације у текстовима који описују биографије неколико познатих особа * представе укратко биографију (познате) особе по избору | | | |
| Облик рада: | Фронтални, индивидуални, у пару, у групи, пленум | | | |
| Наставне методе: | Слушање, писање, дијалошка, монолошка | | | |
| Наставна средства: | Табла, уџбеник, свеска, Kopiervorlage 1, мобилни телефон/таблет/рачунар | | | |
| Корелација са другим предметима: | Српски језик, енглески језик, грађанско васпитање | | | |
| **ТОК ЧАСА** | | | | |
| **Уводни део:**  (5 минута) | * Наставник најављује нову наставну јединицу за данашњи час, исписује наслов на табли (упућује ученике на уџбеник, стр. 74), саопштава циљ(еве) часа. | | | |
| **Главни део:**  (35 минута) | **Активност 1:** Пројектовати фотографије из 4а на таблу, прочитати ученицима текст у облачићима испод фотографија (семантизовати kennen + акузатив), а онда им препустити да у групама разговарају о особама са фотографија. Контрола у пленуму о ономе што су у групи сазнали/продискутовали о особама.  У 3б ученици понављају оно што чују на снимку (увежбавање придевске деклинације активирањем фонетског памћења). Задатак 3ц се ради према моделу претходне вежбе, рад у пару. Примери се могу записати у свескама и тек онда користе у дијалогу. Контрола решења у пленуму, записивати на табли уз слово сваке фотографије одговарајуће информације којима ученици располажу.  **Активност 2:** У задатку 4б је реч о глобалном разумевању текста, слуша се аудио снимак и прате се одговарајући текстови из вежбе. Контрола повезивања текстова и фотографија из 4а у пленуму.  \*У апликацији, у делу који је маркиран следећим симболом , ученици могу да прочитају кратке информативне текстове о познатим особама (напредни читају текст Б, остали текст А). Потребно је да маркирају релевантне информације и погоде о којој особи је реч. Уколико им особе нису познате, могу истражити нешто о њима на интернету. На крају, ученици једни другима причају о датој особи (рад у пару).  У вежби 4ц ученици раде подељени у четири групе, свакој групи дати текст из 4б који треба да обраде (руководе се кључним речима из вежбе и на основу њих бележе информације у свескама или на једном заједничком папиру), помоћи им са новим речима/изразима уколико је потребно. Ове информације ће им бити од помоћи када у вежби 4д буду представљали дотичну особу.  Направити нове групе од по четири члана (вежба 4д), у свакој групи се налази по један „експерт“ за сваку познату особу из текстова (4б,ц). „Експерт“ описује познату особу, а остали праве белешке. Обилазити групе и по потреби помоћи. У вежби 4е сами решавају задатак и контролишу га у паровима. Након тога следи контрола у пленуму. На крају их упитати: Welche Person findet ihr interessant? Warum? Welche Person möchtet ihr persönlich kennenlernen? Was würdet ihr sie fragen) / Worüber würdet ihr mit ihr sprechen?  Након овог разговора пројектовати табелу из 4ф на таблу, ученици раде у пару и попуњавају празнине. У предложеним реченицама у делу „e“ уводе се наставци придева у дативу. Пажња, у овом задатку је такође укључен и датум, што значи да бројеви имају завршетке -ten и -sten (а не само -en или -n). Ученици су већ научили редне бројеве на почетку ове целине. Важно је нагласитити да су овде завршеци у дативу исти и да увек имају -en на крају.  **Активност 3:** \*У апликацији () ученици увежбавају употребу редних бројева у дативу тако што наизменично праве реченице са датумима међународних празника.  Последња вежба ове активности (4г) је примена стеченог знања о датумима, ученици једни друге питају за датум рођења. На таблу написати пример:  Wann ist Henning geboren?  Er ist am 13.1.1992 geboren = Er ist am dreizehnten ersten geboren.  Er ist am 13. Januar geboren.  1992 =neunzehnhundertzweiundneunzig  2003 = zweitausenddrei  Објасните да се датум увек формулише уз помоћ „am“. Укажите такође на то да се године до 1999. читају као у првом примеру, дакле са стотинама, а од 2000. године са хиљадама. Многи који уче немачки додају „und“ између стотина и хиљада. Скрените пажњу ученицима да се „und“ користи само код десетица.  \*Kopiervorlage 1: Помоћу копије обрасца 1 ученици могу поново да вежбају датуме. За свако питање постоји девет картица. Сваки ученик добија по једну картицу. Сви ученици се крећу по учионици и траже партнерa. Један ученик показује другом ученику картицу и пита: „Welches Datum ist heute?“ Други ученик одговара. Ученици затим замене улоге, а други ученик поставља питање и проверава одговор првог ученика. На исти начин можете поступити и са картицама које садрже године. У том случају, ученици би требало да постављају општије питање, као што је: „Wann ist die Person geboren?“ Ако је потребно, могу и да измисле име.  **Активност 4:** У циљном задатку ове наставне јединице ученици пишу о особи која је њима важна. Ако немате довољно времена на часу, објасните ученицима задатак и дозволите им да га ураде као домаћи задатак. Ако је задатак превише отворен за ваше одељење, припремите неколико особа о којима могу да говоре, а ученици ће изабрати о којој особи ће писати. Ипак, најбоље је ако ученици сами изаберу особу, јер ће им тако бити лакше да говоре о њој и образложе зашто су је изабрали. Можда неки ученици неће желети да говоре о члановима породице или пријатељима. У том случају, можете задатак поставити на мање личном нивоу, па могу, на пример, изабрати своју омиљену певачицу или певача и представити их. Читање задатака можете организовати у пленуму или у мањим групама. Групе можете више пута мешати. | | | |
| **Завршни део:**  (5 минута) | * Сумирање пређеног садржаја у пленуму, потенцијална питања ученика. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |