|  |  |  |  |  |
| --- | --- | --- | --- | --- |
| ПРЕДМЕТ: **Немачки језик** | | | | |
| УЏБЕНИК: **Prima Aktiv, за 7. разред основне школе, други страни језик, трећа година учења** | | | | ИЗДАВАЧ: **Cornelsen** |
| НАСТАВНИК**:** | | | | |
| ЧАС БРОЈ**: 52** | | ОДЕЉЕЊЕ**:** | ДАТУМ**:** | |
| Наставна тема: | Voll im Trend | | | |
| Наставна јединица: | Deine Schwester sieht cool aus | | | |
| Тип часа: | Обрада | | | |
| Циљ часа: | Упознавање нових комуникативних и граматичких структура теме описа особа/предмета. | | | |
| Очекивани исходи: | **На крају часа ученици ће бити у стању да:**   * примене знање придевске деклинације у разумевању слушања и опису особа/ствари * воде разговор о одевним предметима * уче нове речи помоћу мапа ума | | | |
| Облик рада: | Фронтални, индивидуални, у пару, у групи, пленум | | | |
| Наставне методе: | Слушање, писање, дијалошка, монолошка | | | |
| Наставна средства: | Табла, уџбеник, свеска, неколико већих папира, мобилни телефон | | | |
| Корелација са другим предметима: | Српски језик, енглески језик, грађанско васпитање | | | |
| **ТОК ЧАСА** | | | | |
| **Уводни део:**  (5 минута) | * Наставник најављује нову наставну јединицу за данашњи час, исписује наслов на табли (упућује ученике на уџбеник, стр. 64), саопштава циљ(еве) часа. | | | |
| **Главни део:**  (35 минута) | **Активност 1:** Ученици пвро пажљиво посматрају цртеж у вежби 3а, потом слушају аудио снимак и одлучују која особа је описана. Контрола у пленуму.  У 3б ученици понављају оно што чују на снимку (увежбавање придевске деклинације активирањем фонетског памћења). Задатак 3ц се ради према моделу претходне вежбе, рад у пару. Примери се могу записати у свескама и тек онда користити у дијалогу. Контрола решења у пленуму.  **Активност 2:** У задатку 4а се понављају структуре и речнички фонд који је потребан за опис особе (Прима Актив, А 1.2, лекција 11). Идући кроз вежбу ове структуре се сада проширују и обогаћују. Ради се у групама, свака група добија један већи папир на којем је залепљена копија мапе ума из уџбеника. Ученици попуњавају мапу ума својим примерима. Наставник прати рад група, коригује по потреби грешке (правопис, члан), помаже око нових израза. По завршетку свака група обилази остале групе и чита њихове мапе ума.  \*У апликацији, у делу који је маркиран следећим симболом , ученици могу да продубе речнички фонд тако што наизменично дају примере придева супротног значења.  У вежби 4б ученици прво у себи читају примере, потом слушају аудио снимак и у пару раде на попуњавању задатка. Један пар чита решење, остали контролишу.  Последња вежба ове активности (4ц) је примена стеченог знања. Рад у групи, вежбу ограничити прво само на фотографију из вежбе, а потом је проширити на особе из групе или на већ припремљене фотографије из часописа, са интернета... Прво записати у свескама неколико описа, остале описе радити усмено. Строго водити рачуна да приликом описа нико не буде увређен или понижен. | | | |
| **Завршни део:**  (5 минута) | * Сумирање пређеног садржаја у пленуму, потенцијална питања ученика. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |