|  |  |  |  |  |
| --- | --- | --- | --- | --- |
| ПРЕДМЕТ: **Немачки језик** | | | | |
| УЏБЕНИК: **Prima Aktiv, за 7. разред основне школе, други страни језик, трећа година учења** | | | | ИЗДАВАЧ: **Cornelsen** |
| НАСТАВНИК**:** | | | | |
| ЧАС БРОЈ**: 23** | | ОДЕЉЕЊЕ**:** | ДАТУМ**:** | |
| Наставна тема: | Gute Freunde! | | | |
| Наставна јединица: | Gute Freunde! Einführung | | | |
| Тип часа: | Обрада | | | |
| Циљ часа: | Упознавање вокабулара на почетку теме „Gute Freunde!“ који се односи на изразе о пријатељима и пријатељству. | | | |
| Очекивани исходи: | **На крају часа ученици ће бити у стању да:**   * самостално или уз помоћ разговарају о пријатељима и заједничким активностима са пријатељима * самостално или уз помоћ укратко испричају како су упознали свог доброг пријатеља/пријатељицу | | | |
| Облик рада: | Фронтални, индивидуални, у пару, пленум | | | |
| Наставне методе: | Слушање, писање, дијалошка, монолошка | | | |
| Наставна средства: | Табла, уџбеник, свеска | | | |
| Корелација са другим предметима: | Српски језик, енглески језик, грађанско васпитање | | | |
| **ТОК ЧАСА** | | | | |
| **Уводни део:**  (10 минута) | * Наставник најављује нову наставну јединицу за данашњи час, исписује наслов на табли (Gute Freunde! уџбеник, стр.26, 27), саопштава циљ(еве) часа. * Пре преласка на нову наставну јединицу, ученици добијају на увид тест и резултате теста, коментар наставника на постигнут успех и објашњење код оних ученика који имају питања или примедбе. | | | |
| **Главни део:**  (30 минута) | **Активност 1:** Фотографије у вежби 1 су импулс на основу кога ученици дају своје коментаре, шта би могла бити тема ове друге лекције. У малим групама анализирају фотографије са стр. 26, наставник помаже у именовању неких активности (семантизација), следи појединачно одговарање на питање у вежби 1а - Формирати нове групе у којима ће ученици сами прикупити и саопштити активности које записујемо на табли у облику статистике: Liste der Aktivitäten, Welche Aktivitäten sind die beliebtesten?, Gibt es viele Gemeinsamkeiten in der Klasse?  **Активност 2:** Задатак 2а - ученици слушају снимак и повезују, у паровима, а онда и у пленуму контролишу тачност. Задатак 2б одговара формату разумевања слушања на испиту за сертификат Fit in Deutsch 2 (сваки дијалог слуша се по два пута). Ученици пре слушања у себи читају реченице, а након слушања бирају тачан одговор. Контрола у пленуму.  **Активност 3:** У задатку 3а се ученици поступно воде ка циљу „испричати причу“. Ради се у пару, дате слике потребно је ставити у правилан редослед. Контрола у пленуму. У задатку 3б ученици помоћу датих реченичних делова препричавају причу о двема другарицама. Ради се и даље у пару, али на крају је потребно преконтролисати причу, парови читају реченицу по реченицу, према потреби урадити корекцију и дати објашњење. Задатак 3ц је циљни задатак – ученици научене структуре и вокабулар преносе на себе и говоре о властитом искуству, бирајући једну од две понуђене теме. Ради се самостално, али је могуће радити и у паровима. Пружити помоћ према потреби и водити рачуна да ученици не преводе дословно компликоване структуре из матерњег језика, већ да раде са већ познатим језчким материјалом. Обилазити их, подстицати и бодрити. По завршетку писања ученици читају своје радове. Може се спровести и мини гласање - коју причу ученици сматрају најбољом. | | | |
| **Завршни део:**  (5 минута) | * Сумирање пређеног садржаја у пленуму, потенцијална питања ученика. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |