|  |  |  |  |  |
| --- | --- | --- | --- | --- |
| ПРЕДМЕТ: **Немачки језик** | | | | |
| УЏБЕНИК: **Prima Aktiv, за 7. разред основне школе, други страни језик, трећа година учења** | | | | ИЗДАВАЧ: **Cornelsen** |
| НАСТАВНИК**:** | | | | |
| ЧАС БРОЈ**: 56** | | ОДЕЉЕЊЕ**:** | ДАТУМ**:** | |
| Наставна тема: | Voll im Trend | | | |
| Наставна јединица: | Das machen Jugendliche mit ihrem Geld | | | |
| Тип часа: | Комбиновани | | | |
| Циљ часа: | Усвајање нових комуникативних и граматичких структура кроз тему „Млади и новац“. | | | |
| Очекивани исходи: | **На крају часа ученици ће бити у стању да:**   * кажу како троше свој новац/џепарац * самостално или уз помоћ разумеју статистички опис неке појаве (график) и усмено је опишу * сами направе график потрошње новца и представе га одељењу користећи одговарајуће изразе | | | |
| Облик рада: | Фронтални, индивидуални, у пару, у групи, пленум | | | |
| Наставне методе: | Слушање, писање, дијалошка, монолошка | | | |
| Наставна средства: | Табла, уџбеник, радна свеска, свеска, неколико плаката, мобилни телефон/таблет/рачунар | | | |
| Корелација са другим предметима: | Српски језик, енглески језик, грађанско васпитање | | | |
| **ТОК ЧАСА** | | | | |
| **Уводни део:**  (5 минута) | * Наставник најављује нову наставну јединицу за данашњи час, исписује наслов на табли (упућује ученике на уџбеник, стр. 68), саопштава циљ(еве) часа. | | | |
| **Главни део:**  (35 минута) | **Активност 1:** Пре израде задатка 7а урадити један мали „brainstorming“. На средини табле написати „Einkaufe“n или „Geld ausgeben“, а ученици треба да именују речи које им падају на памет када виде један од ових појмова. Поделити ученике у групе, свака група дискутује о сликама у 7а. Пројектовати фотографије на зид или таблу и у пленуму још једном продискутовати о њима. Помоћи ученицима са речничким фондом/изразима када је то потребно (записати их на таблу, ученици преписују у свеске). Ученици причају и о томе како троше свој џепарац, попут датог примера.  У вежби 7б се ради у пару, ученици изражавају своје претпоставке и записују их у свеске, тако да приликом контроле у 7ц имају увид колико су њихове претпоставке биле тачне.  Вежбу 7ц ученици раде самостално, слушајући снимак текста. Wie viele Schüler haben richtig vermutet?  \*Ако ученици примете да се именица **die/der Jugendliche користи са различитим наставцима у зависности од одређеног или неодређеног члана, скрените им пажњу да је то заправо придев са уобичајеним (сада познатим) наставцима за придев који се користи као именица. На сличан начин се понашају именице die/der Erwachsene** i **die/der Deutsche**.  У вежби 7д ученици још једном слушају новински чланак и решавају задатак. Урадити семантизацију непознатих речи. Проверити решења у пленуму. На крају питати: Was denkt ihr, ist es bei uns auch so? Овде се могу поредити информације које се односе на Аустрију са информацијама које важе за Србију.  **Активност 2:** Задатак 8 је израда пројекта, ради се у групи и следи се упутство дато у задатку. Помоћи око речи које не знају.  *Следећи корак (8б) урадити као домаћи задатак и представити га на наредном часу. Ради се самостално, одговори испитаника се уносе у листу и ту листу ученици представљају својој групи и на крају група их представља одељењу на наредном часу.*  Задатак 7ц ученици раде у истим групама, на таблу пројектовати различите типове графика из уџбеника, замолити ученике да своје резултате из 8а саберу, одаберу један график, нацртају га и унесу своје вредности.  У 8д је потребно да на свака група на плакату представи свој график одговарајући на постављена питања. Уколико постоје техничке могућности, ученици могу да направе и дигиталну презентацију свог графика. Свака група представља свој график (помоћу изложеног плаката или кроз дигиталну форму) користећи фразе дате у уџбенику. У 8ц ученици пореде каквих разлика има у статистици између група и зашто оне постоје. Дискусија у пленуму.  \*Ученици у апликацији могу под симболом да пронађу прилоге са форума на тему „Донирање новца код младих“ („Spenden bei Jugendlichen“). Након читања ових исказа, дискутују о „за“ и „против“ аргументима и изражавају своје властитио мишљење о теми. Напреднији ученици читају текст Б, остали текст А.  \*Оба текста из апликације се могу применити и у вежби „партнерског“ диктата. Ученици један другоме читају текст и испављају грешке.  Text 1: Tina trägt meistens Jeans und Sneakers und ihr gefallen neue Trends. Jetzt trägt sie eine blaue Mütze, eine dunkle Sonnenbrille, rote Sandalen und große Ohrringe. Sie hat lange, schwarze Haare. Die weiße Jeans und die gepunktete Bluse stehen ihr sehr gut. Sie hat ein cooles, modernes Handy.  Text 2: Eva mag auch modische Kleidung, aber meistens kauft sie keine teure Kleidung. Sie probiert gerne interessante Sachen an. Heute trägt sie eine gelbe Bluse, einen grünen, langen Rock und weiße Turnschuhe. Sie hört gerne Musik und hat meistens Kopfhörer.  **Активност 3**: У радној свесци, стр. 54, урадити задатке 7 и 8 према понуђеном моделу. Након сваког сегмента проверавати тачност, у пленуму или индивудалним читањем. По потреби дати објашњења и пружити помоћ. За домаћи задатак ученици треба да ураде задатак на стр. 55 ( Magazin – Trendy in Schuluniform?). | | | |
| **Завршни део:**  (5 минута) | * Сумирање пређеног садржаја у пленуму, потенцијална питања ученика. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |