|  |  |  |  |  |
| --- | --- | --- | --- | --- |
| ПРЕДМЕТ: **Немачки језик** | | | | |
| УЏБЕНИК: **Prima Aktiv, за 7. разред основне школе, други страни језик, трећа година учења** | | | | ИЗДАВАЧ: **Cornelsen** |
| НАСТАВНИК**:** | | | | |
| ЧАС БРОЈ**: 42** | | ОДЕЉЕЊЕ**:** | ДАТУМ**:** | |
| Наставна тема: | Zusammen sind wir stark | | | |
| Наставна јединица: | Zusammen leben | | | |
| Тип часа: | Обрада | | | |
| Циљ часа: | Упознавање нових комуникативних структура теме која нам представља живот младих у једној заједници. | | | |
| Очекивани исходи: | **На крају часа ученици ће бити у стању да:**   * разумеју текст о животу младих у специфичној заједници – школи коју похађају ученици са и без оштећења вида * схвате важност инклузије и развију осећај емпатије * разумеју кратак текст о граду Марбургу * изразе активност коју предузимају са својим другарима на неком одређеном месту/у некој одређеној институцији * самостално или уз помоћ користе упитну заменицу welch-? и неодређену заменицу jed- | | | |
| Облик рада: | Фронтални, индивидуални, у пару, пленум | | | |
| Наставне методе: | Слушање, писање, дијалошка, монолошка | | | |
| Наставна средства: | Табла, уџбеник, радна свеска, свеска, Kopiervorlage 1, мобилни телефон/таблет/рачунар | | | |
| Корелација са другим предметима: | Српски језик, енглески језик, грађанско васпитање | | | |
| **ТОК ЧАСА** | | | | |
| **Уводни део:**  (10 минута) | * Наставник најављује нову наставну јединицу за данашњи час, исписује наслов на табли (Zusammen leben, уџбеник, стр. 52,), саопштава циљ(еве) часа. * Пре преласка на нову наставну јединицу, ученици добијају на увид тест и резултате теста, коментар наставника на постигнут успех и објашњење код оних ученика који имају питања или примедбе. | | | |
| **Главни део:**  (30 минута) | **Активност 1:** Фотографије у вежби 1а су импулс на основу кога ученици дају своје коментаре, шта би могла бити тема ове лекције. У малим групама анализирају четири фотографије, наставник помаже у именовању неких активности са фотографија (семантизација). Ученици слушају и очима прате текст у 1б, а онда одређују која фотографија одговара ономе што су чули. Урадити семантизацију (нагласити значење речи die Inklusion – alle Schüler lernen zusammen, d. h. mit und ohne Behinderung). Након тога још једном читају текст у себи (1ц) и подвлаче у тексту места где се крију одговори на постављена питања.  \*У апликацији () могу да прочитају кратак информативни текст о граду Марбургу у коме се налази Карл-Штрел школа. Осим тога, ту решавају и задатак повезивањем текстуалних описа са одговарајућим фотографијама. Могу и продискутовати шта им се то свиђа у Марбургу и шта би они радо радили у том граду.  У вежби 1д ученици у паровима поново читају питања из претходне вежбе и попуњавају табелу. На табли објаснити нову граматичку партију welch-?/ jed-  и проверити у пленуму тачност попуњене табеле.  \*Помоћу копије 1 из приручника за наставнике се додатно може увежбавати нови граматички садржај. Сваком ученику дати по једну картицу са копије, ученици прво треба да попуне одговарајући наставак у примеру, а потом да идући кроз учионицу неком ученику поставе питање са картице. Овај одговара и узвраћа питањем. Након тога карте се размењују и иде се даље, ка следећем случајном саговорнику.  **Активност 2:** Задатак 2а – ученици слушају снимак и самостално маркирају решења, а онда и у пленуму контролишу тачност. Задатак 2б се слуша два пута, ученици га самостално решавају и коригују у паровима. Следи читање тачних одговора. У следећем задатку (2ц) поделити ученике у неколико група и свакој групи дати по један већи папир и праве белешке у облику „јежа“ (Wortigel), којима описују шта раде заједно са другим особама на поједним местима/у појединим институцијама. По завршетку обилазе остале групе и читају њихове белешке, тако да могу прокоментарисати сличности/разлике.  **Активност 3:** У задатку 3а ученици описују фотографије, као додатни подстицај могу се поставити следећа питања: Wer ist das?, Was machen die Personen?, Was ist passiert? Ученици формулишу одговоре (уколико им је тешко, могу одговорити и на матерњем језику). Потом слушају дијалог и одређују која фотографија одговара ономе што су чули. Уколико има добровољаца, могу извести дијалог пред одељењем (поновити слушање). Потом раде вежбу 3б, (семантизација по потреби), контрола у пленуму. Вежба 3ц је вежба изговора, пазити на изговор оних исказа који су изразито емотивно обојени. Следи 3д – ова вежба може да буде „ланчана“ вежба, наставник почиње питањем „Wie fühlst du dich heute?“, један ученик одговара, пита суседа из клупе то исто и тако даље.  **Активност 4:** У радној свесци, стр. 42, урадити задатке 1 и 2 према понуђеном моделу. Након сваког сегмента проверавати тачност, у пленуму или индивудалним читањем. По потреби дати објашњења и пружити помоћ. Уколико за последњу активност не преостане довољно времена, остаје за домаћи задатак. | | | |
| **Завршни део:**  (5 минута) | * Сумирање пређеног садржаја у пленуму, потенцијална питања ученика. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |