|  |  |  |  |  |
| --- | --- | --- | --- | --- |
| ПРЕДМЕТ: **Немачки језик** | | | | |
| УЏБЕНИК: **Prima Aktiv, за 7. разред основне школе, други страни језик, трећа година учења** | | | | ИЗДАВАЧ: **Cornelsen** |
| НАСТАВНИК**:** | | | | |
| ЧАС БРОЈ**: 43** | | ОДЕЉЕЊЕ**:** | ДАТУМ**:** | |
| Наставна тема: | Zusammen sind wir stark | | | |
| Наставна јединица: | Wie fühlst du dich? | | | |
| Тип часа: | Комбиновани | | | |
| Циљ часа: | Упознавање нових комуникативних и граматичких структура теме која нам представља живот младих у једној заједници. | | | |
| Очекивани исходи: | **На крају часа ученици ће бити у стању да:**   * разумеју текст о животу младих у специфичној заједници – школи коју похађају ученици са и без оштећења вида * схвате важност инклузије и развију осећај емпатије * самостално или уз помоћ користе повратне глаголе како би изразили своје расположење, осећања или активности | | | |
| Облик рада: | Фронтални, индивидуални, у пару, пленум | | | |
| Наставне методе: | Слушање, писање, дијалошка, монолошка | | | |
| Наставна средства: | Табла, уџбеник, радна свеска, свеска, мобилни телефон/таблет/рачунар, копија 2 и 3 из приручника за наставнике, фигурице и коцкице за игру | | | |
| Корелација са другим предметима: | Српски језик, енглески језик, грађанско васпитање | | | |
| **ТОК ЧАСА** | | | | |
| **Уводни део:**  (10 минута) | * Наставник најављује нову наставну јединицу за данашњи час, исписује наслов на табли (упућује ученике на уџбеник, стр. 54), саопштава циљ(еве) часа. * Пре преласка на нову наставну јединицу, проверити домаћи задатак (радна свеска, стр. 42, задатак 1 и 2) | | | |
| **Главни део:**  (30 минута) | **Активност 1:** Ради подсећања почети питањем „Wie fühlst du dich?“ Ученици одговарају по сећању или се помажу уџбеником. Поделити потом одељење у две групе и урадити задатак 4а. Једна група чита текст о Леу, подвлачи речи за осећања у тексту и попуњава словом Л задатке после текста. То исто ради друга група, али за други део текста – текста о Текли. Они уносе слово Т у своја решења. Контрола у пленуму.  У 4б-прочитати ученицима питања на глас и проверити да ли их у потпуности разумеју, потом ученици у паровима раде интервју. Ко жели, може пред разредом извести интервју.  Задатак 4ц је увођење нове граматичке партије. Нека ученици прво самостално попуне празнине у делу „Denk nach!“, контрола у пленуму. Написати на таблу промену једног повратног глагола и нагласити да је повратна заменица иста за треће лице једнине и множине, а да се за остала лица користи већ позната заменица у акузативу.  \*У апликацији() ученици могу да аутоматизују употребу повратних глагола („Wechselspiele“), на основу сликовног импулса формулишу реченице и међусобно их контролишу.  \*Како би добро увежбали облике повратних заменица користите Kopiervorlage 2 из приручника за наставнике. Копирајете страницу, исецкајте је и сваком ученику дајте по једну траку са одштампаном реченицом, на полеђени пишу решење. Помоћи оним ученицима који су још несигурни у употреби повратне заменице. Онда, шетајући по одељењу, одабирају случајног саговорника, показују један другоме ту траку и контролишу да ли је саговорников одговор тачан. Тада размене траке и настављају даље, до другог саговорника.  После ове вежбе може се употребити Kopiervorlage 3, како би се поред увежбавања повратних заменица поновиле и све личне заменице. Игра се удвоје или у мањим групама. Овде се понављају и „wenn“-реченице. Бацајући коцкицу, постављају фигуру на одређено поље, ученик довршава реченицу, а саиграч га контролише. Онда други ученик баца коцкицу и тако даље. Победник је онај ко први стигне до циља.  **Активност 2:** Вежба 5 је такође увежбавање повратне заменице – ученици у групама или у пару говоре о својим осећањима и активностима. Овде се такође вежбају и „wenn“-реченице.  \*У апликацији () могу да прочитају одломак из дневника и да маркирају тачне исказе. У дискусији са партнером причају о кратким текстовима које су прочитали, а који су садржајно међусобно повезани. Напредни ученици читају текст Б, остали читају текст А.  **Активност 3:** У радној свесци, стр. 43, урадити задатке 3 и 4 према понуђеном моделу. Након сваког сегмента проверавати тачност, у пленуму или индивудалним читањем. По потреби дати објашњења и пружити помоћ. Уколико за последњу активност не преостане довољно времена, она остаје за домаћи задатак. | | | |
| **Завршни део:**  (5 минута) | * Сумирање пређеног садржаја у пленуму, потенцијална питања ученика. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |