|  |  |  |  |  |
| --- | --- | --- | --- | --- |
| ПРЕДМЕТ: **Немачки језик** | | | | |
| УЏБЕНИК: **Prima Aktiv, за 7. разред основне школе, други страни језик, трећа година учења** | | | | ИЗДАВАЧ: **Cornelsen** |
| НАСТАВНИК**:** | | | | |
| ЧАС БРОЈ**: 50** | | ОДЕЉЕЊЕ**:** | ДАТУМ**:** | |
| Наставна тема: | Voll im Trend | | | |
| Наставна јединица: | Voll im Trend – Das mag ich | | | |
| Тип часа: | Обрада | | | |
| Циљ часа: | Упознавање нових комуникативних структура теме o трендовима међу младим људима | | | |
| Очекивани исходи: | **На крају часа ученици ће бити у стању да:**   * разумеју текст о трендовима међу младим људима у немачком говорном подручју * кажу воле ли или не нове трендове и којих трендова има у њиховој средини * самостално или уз помоћ користе придеве после неодређеног и присвојног члана и тако опишу особу или предмет | | | |
| Облик рада: | Фронтални, индивидуални, у пару, у групи, пленум | | | |
| Наставне методе: | Слушање, писање, дијалошка, монолошка | | | |
| Наставна средства: | Табла, уџбеник, свеска, Kopiervorlage 1, мобилни телефон/таблет/рачунар, фигурице и коцкице за игру | | | |
| Корелација са другим предметима: | Српски језик, енглески језик, грађанско васпитање | | | |
| **ТОК ЧАСА** | | | | |
| **Уводни део:**  (10 минута) | * Наставник најављује нову наставну јединицу за данашњи час, исписује наслов на табли (Voll im Trend – Das mag ich, уџбеник, стр. 62), саопштава циљ(еве) часа. * Пре преласка на нову наставну јединицу ученици добијају на увид тест и резултате теста, коментар наставника на постигнут успех и објашњење код оних ученика који имају питања или примедбе. | | | |
| **Главни део:**  (30 минута) | **Активност 1:** Започети питањима: Was ist ein Tend?, Wie entsteht er? (Дозволити објашњења и на матерњем језику.) Фотографије у вежби 1а су импулс на основу кога ученици дају своје коментаре у пару, за то време на табли написати корисне изразе за опис фотографија: Ich finde…/ich mag…/… sieht gut aus./ Das sieht … aus.). Ученици описују фотографије и дају сопствено мишљење о њима. Након тога слушају и очима прате текст у 1б, а онда одређују која фотографија одговара ономе што су чули. Урадити семантизацију. Већ овде ће се појавити доста придева са деклинационим наставцима, које још не треба објашњавати, ученици примају то само рецептивно у овој фази – важно је да се навикну на то да могу да разумеју суштину неког текста иако тај текст садржи непознату граматичку партију. Контрола решења у пленуму. Након тога још једном читају текст у себи (1ц), у пару одговарају на постављена питања, провера решења у пленуму.  \*У апликацији () могу да прочитају кратак информативни текст о трендовима у одевању последњих деценија (1970-2000). Решавају задатак повезивањем фотографија са одговарајућом деценијом. Потом описују једни другима одређене трендове и на крају дискутују о томе који им се трендови највише допадају.  У вежби 1д ученици подељени у мање групе дискутују о постављеним питањима, направити статистику одељења на табли (Ich mag Trends. / ich mag keine Trends.).  **Активност 2:** Задатак 2а – ученици у свескама пишу примере према датом моделу, овде је важно да следе пример из уџбеника, пошто је дат у облику множине, тако да не могу погрешити све док се држе облика множине именице. По потреби проширити новим именицама и придевима и поновити датив личних заменица.  Задатак 2б - ученици читају на глас примере које су писали, остали дају свој коментар (слагање или неслагање). Може се радити у пару, групи или у пленуму (Један по један ученик чита своје примере, ко је написао исти пример устаје. Или се може прочитати реченица и дати истовремени одговор од стране више ученика (Mir gefallen spannende Serien. – Mir auch!).  У следећем задатку (2ц) се обрађује придевска делинација после неодређеног члана. Ученици поново читају текстове са стр. 63 и подвлаче придеве испред именице. Потом попуњавају празнине у задатку 2ц. Објаснити ученицима извесну логику која прати овај тип деклинације придева. Проверити тачност тако што добровољци читају примере.  \*У апликацији, у делу који је маркиран следећим симболом: , ученици могу да аутоматизују употребу неодређеног члана у номинативу, у пару или мањој групи наизменично праве реченице и један другог контролишу.  Вежба 2д се ради у групама, ученици дискутују о трендовима пратећи дата питања, представљају своје резултате и мишљења другим групама.  \*У апликацији, симболом 🞊 је означен део у којем се налазе помоћни изрази за циљни задатак (2д – Über Trends sprechen)  **Активност 3:** Kopiervorlage 1 из приручника за наставнике се користи за даље увежбавање придевске деклинације после неодређеног члана. На копији се налазе примери придевске деклинације са одређеним и неодређеним чланом, тако да ову исту копију можете употребити и након што сте увели деклинацију после одређеног члана. Ради се у пару или мањим групама. Следи се дати пример, ученици треба да праве смислене реченице уз дате глаголе, именице и придеве. За време игре обилазити ученике и пружити помоћ/објашњење/корекцију. | | | |
| **Завршни део:**  (5 минута) | * Сумирање пређеног садржаја у пленуму, потенцијална питања ученика. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |