|  |  |  |  |  |
| --- | --- | --- | --- | --- |
| ПРЕДМЕТ: **Немачки језик** | | | | |
| УЏБЕНИК: **Prima Aktiv, за 7. разред основне школе, други страни језик, трећа година учења** | | | | ИЗДАВАЧ: **Cornelsen** |
| НАСТАВНИК**:** | | | | |
| ЧАС БРОЈ**: 26** | | ОДЕЉЕЊЕ**:** | ДАТУМ**:** | |
| Наставна тема: | Gute Freunde! | | | |
| Наставна јединица: | Ein guter Freund | | | |
| Тип часа: | Комбиновани час | | | |
| Циљ часа: | Постојећи речник и нове структуре ученици користе у комуникативном контексту описа пријатеља. | | | |
| Очекивани исходи: | **На крају часа ученици ће бити у стању да:**   * опишу друга/другарицу користећи познате и нове придеве * самостално или уз помоћ формирају изразе за опис уз употребу компаратива и поређења по једнакости | | | |
| Облик рада: | Фронтални, индивидуални, у пару, у групи, пленум | | | |
| Наставне методе: | Слушање, писање, дијалошка, монолошка | | | |
| Наставна средства: | Табла, уџбеник, радна свеска, свеска, мобилни телефон/таблет/рачунар, Kopiervorlage 2 | | | |
| Корелација са другим предметима: | Српски језик, енглески језик, грађанско васпитање | | | |
| **ТОК ЧАСА** | | | | |
| **Уводни део:**  (5 минута) | * Наставник најављује нову наставну јединицу за данашњи час, исписује наслов на табли (Ein guter Freund, уџбеник, стр. 30), саопштава циљ(еве) часа. | | | |
| **Главни део:**  (35 минута) | **Активност 1:** Ученици прво посматрају фотографије у задатку 6а и дају свој коментар које би особине за коју особу биле важне, потом слушају подкаст, повезују одговоре и проверава се тачност решења (пленум).  **Активност 2:** Задатак 6б почети тако што ученици у апликацији, у делу обележеном следећим симболом: , праве „хит-листу“ са пет важних особина које пријатељ треба да има. Ове особине се приказују у облику графика којег ученици могу поредити са графицима других. Истовремено се уче изрази који се појављују у форми статистичког приказа као што је то график. У следећем кораку направити неколико малих група; ученици у уџбенику посматрају листу придева за опис особе и за оне који су им тренутно непознати дају претпоставку шта би могли значити. Дати ученицима још придева које могу користити у опису неке особе/пријатеља.  Помоћу апликације продубљују садржај који се учи – форма дијалога побуђује интеракцију и комуникацију међу ученицима. У делу 6ц уче придеве тако што формирају пар супротности (jung – alt…).  **Активност 3:** У задатку 6д ученици у паровима или малим групама још једном кроз игру вежбају придеве. Потом се одељење може поделити у две велике групе, једна пружа опис особине (Die Person lernt viel für die Schule.), а друга даје одговарајући придев (Sie ist **fleißig**.) За погађање договорити неко време (нпр. 15 секунди), уколико се оно прекорачи група која погађа придев не добија бод. За овај задатак се може користити и Kopiervorlage 2. Карте су на столу, један ученик извлачи једну карту и објашњава придев са картице партнеру који треба да погоди о ком придеву је реч. Може се радити и у групи од по троје: ученици пишу краћи текст о неком другу/другарици, све картице су на столу окренуте тако да се види шта је написано на њима. Док један ученик чита текст, други ученици слушају и оног момента када чују неки придев брзо узимају картицу на којој је написан тај придев. Онај ко има највише придева побеђује. Потом се мењају, други ученик чита текст.  **Активност 4:** Интензивније увежбавање нових речи је у вежби 6е, уз то понавља се и зависна реченица са везником „dass“, ради се у групама, листу веома важних и мање важних особина записују у свескама.  \*У апликацији, под симболом , ученици проналазе текстове са обиљем описних придева. Ове придеве морају да маркирају и погоде шта се њима тачно описује. Кроз дискусију треба да утврде сличности и разлике између текстова. Напреднији ученици читају текст Б, они мање напредни текст А.  **Активност 5:** У овом делу се уводи компаратив: ученици читају текст у вежби 7а и након слушања решавају задатак, контрола у пленуму. У 7б раде према моделу, а у 7ц прво написати пример на табли (нпр. Ich bin größer als Anna. Anna kann besser Mathe als ich.), а ученици онда пишу реченице у свескама користећи понуђене придеве. Овде се такође може употребити апликација () ради учвршћивања облика компаратива или нагласити ученицима да ураде вежбу из апликације код куће. Посматрајући слику у вежби 8 а попуњавају празнине и потом слушају ради контроле. У 8б пишу четири исказа попут вежбе 8а. Циљни задатак 8ц (опис пријатеља) може бити домаћи рад. Ове текстове ученици могу да „каче“ на неку дигиталну платформу, тако да су сви радови свима доступни за читање и коментаре.  У апликацији () могу да пронађу текстове описа најбољег пријатеља у којима ће учврстити употребу компаратива (напредни ученици раде текст Б, мање напредни А), ово такође може бити домаћи рад.  \*Направити избор задатака из радне свеске са стр. 24 за домаћи рад. | | | |
| **Завршни део:**  (5 минута) | * Сумирање пређеног садржаја у пленуму, потенцијална питања ученика. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |